Úradný vestník L 204 , 31/07/1997 S. 0016 - 0018



Nariadenie Komisie (ES) č. 1514/97 z 30. júla 1997, ktorým sa menia a dopĺňajú nariadenia (EHS) č. 903/90, (EHS) č. 2699/93, (ES) č. 1431/94, (ES) č. 1559/94, (ES) č. 1474/95, (ES) č. 1866/95, (ES) č. 1251/96, (ES) č. 2497/96 a (ES) č. 509/97 v sektoroch vajec, ovalbumínu a hydinového mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 715/90 z 5. marca 1990 o opatreniach týkajúcich sa poľnohospodárskych výrobkov a niektorých druhov tovaru ako výsledok spracovania poľnohospodárskych výrobkov pochádzajúcich zo štátov AKT alebo zámorských krajín a teritórií (ZKT) [1], naposledy zmenené a doplnené nariadením (ES) č. 619/96 [2], najmä na jeho článok 27, so zreteľom na nariadenie Rady (ES) č. 2490/96 z 20. decembra 1996, ktorým sa rozširuje nariadenie (ES) č. 3066/95 ustanovujúce niektoré koncesie vo forme colných kvót spoločenstva pre určité poľnohospodárske výrobky a stanovujúce z dôvodu prispôsobenia, ako autonómne a prechodné opatrenie, niektoré poľnohospodárske koncesie ustanovené Európskymi dohodami tak, aby mali na zreteli Dohodu o poľnohospodárstve uzatvorenú počas Uruguajského kola multilaterálnych obchodných rokovaní [3], so zreteľom na nariadenie Rady (ES) č. 774/94 z 29. marca 1994 otvárajúce a ustanovujúce spravovanie niektorých colných kvót spoločenstva pre hovädzie mäso vysokej kvality a pre bravčové mäso, hydinové mäso, pšenicu a súraž a otruby, vedľajšie mlynárske výrobky a iné zvyšky [4] zmenené a doplnené nariadením Komisie (ES) č. 2198/95 [5], najmä na jeho článok 7, so zreteľom na nariadenie Rady (ES) č. 1926/96 zo 7. októbra 1996 ustanovujúce niektoré koncesie vo forme colných kvót spoločenstva pre niektoré poľnohospodárske výrobky a stanovujúce z dôvodu prispôsobenia, ako autonómne a prechodné opatrenie, niektoré poľnohospodárske koncesie ustanovené dohodami o voľnom obchode a záležitostiach súvisiacich s obchodom s Estónskom, Lotyšskom a Litvou tak, aby mali na zreteli Dohodu o poľnohospodárstve uzatvorenú počas Uruguajského kola multilaterálnych obchodných rokovaní [6], najmä na jeho článok 5, so zreteľom na nariadenie Rady (ES) č. 1095/96 z 18. júna 1996 o implementácii koncesií stanovených v Zozname CXL vypracovanom na základe záverov rokovaní GATT XXIV.6 [7], so zreteľom na nariadenie Rady (ES) č. 2398/96 z 12. decembra 1996 otvárajúce colnú kvótu pre morčacie mäso, ktoré pochádza a je dovážané z Izraela, ako je stanovené v Asociačnej dohode a Dočasnej dohode medzi Európskym spoločenstvom a štátom Izrael [8], najmä na jeho článok 2, so zreteľom na nariadenie Rady (EHS) č. 2771/75 z 29. októbra 1975 o spoločnej organizácii trhu s vajciami [9], naposledy zmenené a doplnené nariadením Komisie (ES) č. 1516/96 [10], najmä na jeho článok 22, so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom [11], naposledy zmenené a doplnené nariadením Komisie (ES) č. 2916/95 [12], najmä na jeho článok 22, so zreteľom na nariadenie Rady (EHS) č. 2783/75 z 29. októbra 1975 o spoločnom systéme obchodovania pre ovalbumín a laktalbumín [13], naposledy zmenené a doplnené nariadením (ES) č. 2916/95, najmä na jeho články 2 (1), 4 (1) a 10, keďže nariadenie Komisie (EHS) č. 903/90 [14], naposledy zmenené a doplnené nariadením (ES) č. 1206/97 [15] stanovuje podrobné pravidlá pre uplatňovanie opatrení vzťahujúcich sa na dovoz niektorých výrobkov z hydinového mäsa pochádzajúcich z afrických, karibských a tichomorských štátov alebo zo zámorských krajín a teritórií (ZKT) vzhľadom na vykonanie Dohody o poľnohospodárstve uzatvorenej počas Uruguajského kola multilaterálnych obchodných rokovaní; keďže nariadenie Komisie (EHS) č. 2699/93 [16], naposledy zmenené a doplnené nariadením (ES) č. 2513/96 [17], stanovuje pre sektory hydinového mäsa a vajec podrobné pravidlá pre uplatňovanie opatrení stanovených v Dočasných dohodách medzi spoločenstvom a Poľskom, Maďarskom a bývalou Českou a Slovenskou federatívnou republikou; keďže nariadenie Komisie (ES) č. 1431/94 [18], naposledy zmenené a doplnené nariadením (ES) č. 997/97 [19], stanovuje pre sektor hydinového mäsa podrobné pravidlá pre uplatňovanie dovozných opatrení stanovených v nariadení (ES) č. 774/94; keďže nariadenie Komisie (ES) č. 1559/94 [20], naposledy zmenené a doplnené nariadením (ES) č. 2513/96, stanovuje pre sektory hydinového mäsa a vajec podrobné pravidlá pre uplatňovanie opatrení stanovených v Dočasných dohodách medzi spoločenstvom na jednej strane a Bulharskom a Rumunskom na druhej strane; keďže nariadenie Komisie (ES) č. 1474/95 [21], naposledy zmenené a doplnené nariadením (ES) č. 1242/97 [22], otvára colné kvóty v sektore vajec a pre albumín; keďže nariadenie Komisie (ES) č. 1866/95 z 26. júla 1995 stanovujúce pre sektor hydinového mäsa postupy pri uplatňovaní opatrení stanovených v Dohodách o voľnom obchode a záležitostiach týkajúcich sa obchodu medzi spoločenstvom na jednej strane a Estónskom, Litvou a Lotyšskom na druhej strane [23], naposledy zmenené a doplnené nariadením (ES) č. 2166/96 [24], stanovuje pre sektor hydinového mäsa podrobné pravidlá pre aplikáciu opatrení stanovených v uvedených dohodách; keďže toto nariadenie by malo byť zmenené a doplnené tak, aby malo na zreteli opatrenia týkajúce sa výrobkov z hydinového mäsa a vajec ustanovené v nariadení (ES) č. 1926/96; keďže nariadenie Komisie (ES) č. 1251/96 [25], naposledy zmenené a doplnené nariadením (ES) č. 1211/97 [26], otvára colné kvóty v sektore hydinového mäsa; keďže nariadenie Komisie (ES) č. 2497/96 [27] stanovuje pre sektor hydinového mäsa postupy pri uplatňovaní opatrení stanovených v Asociačnej dohode a Dočasnej dohode medzi Európskym spoločenstvom a štátom Izrael; keďže nariadenie Komisie (ES) č. 509/97 [28] stanovuje pre sektor hydinového mäsa postupy pri uplatňovaní Dočasnej dohody o obchode a sprievodných opatrení medzi Európskym spoločenstvom, Európskym spoločenstvom pre uhlie a oceľ a Európskym spoločenstvom pre atómovú energiu na jednej strane a Republikou Slovinsko na druhej strane; keďže na účely minimalizácie rizika podvodov by sa mal v členskom štáte, v ktorom je dovozca zriadený alebo v členskom štáte, v ktorom je registrovaný jeho úrad, kontrolovať súlad žiadateľov s kvalifikačnými kritériami; keďže nie je povinné dovážať z krajiny uvedenej v prípade dovozných certifikátov vydaných podľa nariadenia (ES) č. 1431/94 pre skupiny 3 a 5; keďže by však na licenciách pre krajiny zo skupín 3 a 5 malo byť uvedené, že na základe týchto licencií nie je možné dovážať z krajín patriacich do iných skupín; keďže opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE Článok 1 Článok 4 (2) nariadení (EHS) č. 903/90, (EHS) č. 2699/93, (ES) č. 1559/94, (ES) č. 1866/95, (ES) č. 2497/96 a (ES) č. 509/97 sa týmto nahrádza takto: "2. Žiadosti o udelenie licencií sa musia predložiť príslušným orgánom členského štátu, v ktorom je žiadateľ zriadený alebo členského štátu, v ktorom je registrovaný jeho úrad. Žiadosti o udelenie licencií sa prijmú, iba ak žiadateľ písomne vyhlási, že nepredložil a nechystá sa predložiť akékoľvek ďalšie žiadosti v tom istom období týkajúce sa výrobkov z tej istej skupiny. V prípade, že ten istý žiadateľ predloží viac ako jednu žiadosť týkajúcu sa výrobkov tej istej skupiny, všetky žiadosti takejto osoby sú neprijateľné." Článok 2 Nariadenie (ES) č. 1431/94 sa mení a dopĺňa takto: 1. v článku 3 sa vkladajú nasledujúce písmená f) a g): "f) Oddiel 24 licencií pre skupinu 3 obsahuje jedno z nasledujúceho: Nepoužívať pre výrobky pochádzajúce z Brazílie a Thajska Reglamento (CE) no 1514/97 Forordning (EF) nr. 1514/97 Verordnung (EG) Nr. 1514/97 Κανονισμός (ΕΚ) αριθ. 1514/97 Regulation (EC) No 1514/97 Règlement (CE) no 1514/97 Regolamento (CE) n. 1514/97 Verordening (EG) nr. 1514/97 Regulamento (CE) n.o 1514/97 Asetus (EY) N:o 1514/97 Förordning (EG) nr 1514/97. g) Oddiel 24 licencií pre skupinu 5 obsahuje jedno z nasledovného: Nepoužívať pre výrobky pochádzajúce z Brazílie Reglamento (CE) no 1514/97 Forordning (EF) nr. 1514/97 Verordnung (EG) Nr. 1514/97 Κανονισμός (ΕΚ) αριθ. 1514/97 Regulation (EC) No 1514/97 Règlement (CE) no 1514/97 Regolamento (CE) n. 1514/97 Verordening (EG) nr. 1514/97 Regulamento (CE) n.o 1514/97 Asetus (EY) N:o 1514/97 Förordning (EG) nr 1514/97." 2. prvý pododsek článku 4 (2) sa nahrádza nasledovne: "Žiadosti o udelenie licencií sa musia predložiť príslušným orgánom členského štátu, v ktorom je žiadateľ zriadený alebo členského štátu, v ktorom je registrovaný jeho úrad. Žiadosti o udelenie licencií sa prijmú, iba ak žiadateľ písomne vyhlási, že nepredložil a nechystá sa predložiť akékoľvek ďalšie žiadosti v tom istom období týkajúce sa výrobkov z tej istej skupiny. V prípade, že žiadateľ odovzdá viac ako jednu žiadosť týkajúcu sa výrobkov v tej istej skupine, všetky žiadosti takejto osoby sú neprijateľné." Článok 3 Prvý pododsek článku 5 (2) nariadení (ES) č. 1474/95 a (ES) č. 1251/96 sa týmto nahrádza takto: "Žiadosti o udelenie licencií sa musia odovzdať príslušným orgánom členského štátu, v ktorom žiadateľ pôsobí alebo členského štátu, v ktorom je registrovaný jeho úrad. Žiadosti o udelenie licencií sa prijmú, iba ak žiadateľ písomne vyhlási, že nepredložil a nechystá sa predložiť akékoľvek ďalšie žiadosti v tom istom období týkajúce sa výrobkov z tej istej skupiny. V prípade, že ten istý žiadateľ odovzdá viac ako jednu žiadosť týkajúcu sa výrobkov v tej istej skupine, všetky žiadosti takejto osoby sú neprijateľné." Článok 4 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. júla 1997 Za Komisiu Franz Fischler člen Komisie [1] Ú. v. ES L 84, 30.3.1990, s. 85. [2] Ú. v. ES L 89, 10.4.1996, s. 1. [3] Ú. v. ES L 338, 28.12.1996, s. 13. [4] Ú. v. ES L 91, 8.4.1994, s. 1. [5] Ú. v. ES L 221, 19.9.1995, s. 3. [6] Ú. v. ES L 254, 8.10.1996, s. 1. [7] Ú. v. ES L 146, 20.6.1996, s. 1. [8] Ú. v. ES L 327, 18.12.1996, s. 7. [9] Ú. v. ES L 282, 1.11.1975, s. 49. [10] Ú. v. ES L 189, 30.7.1996, s. 99. [11] Ú. v. ES L 282, 1.11.1975, s. 77. [12] Ú. v. ES L 305, 19.12.1995, s. 49. [13] Ú. v. ES L 282, 1.11.1975, s. 104. [14] Ú. v. ES L 93, 10.4.1990, s. 20. [15] Ú. v. ES L 170, 28.6.1997, s. 32. [16] Ú. v. ES L 245, 1.10.1993, s. 88. [17] Ú. v. ES L 345, 31.12.1996, s. 30. [18] Ú. v. ES L 156, 23.6.1994, s. 9. [19] Ú. v. ES L 144, 4.6.1997, s. 11. [20] Ú. v. ES L 166, 1.7.1994, s. 62. [21] Ú. v. ES L 145, 29.6.1995, s. 19. [22] Ú. v. ES L 173, 1.7.1997, s. 77. [23] Ú. v. ES L 179, 29.7.1995, s. 26. [24] Ú. v. ES L 290, 13.11.1996, s. 6. [25] Ú. v. ES L 161, 29.6.1996, s. 136. [26] Ú. v. ES L 170, 27.6.1997, s. 40. [27] Ú. v. ES L 338, 28.12.1996, s. 48. [28] Ú. v. ES L 80, 21.3.1997, s. 3. --------------------------------------------------